als_Latn dik_Latn sag_Latn
Kërcënimet e vazhdueshme të ish-të dashurit kanë shtyrë drejt vetëvrasjes një 18-vjeçare nga Shkodra, e cila në gjendje të rëndur psikologjike ka pirë një mbidozë medikamentesh, duke dashur t’i japë fund jetës.
Pas këtij akti, policia e Shkodrës bën me dije se 18-vjeçarja Sh.R ndodhet e shtruar në spital, nga ku ka rrëfyer për policinë, kanosjet e vazhdueshme që merrte nga një 20-vjeçar.
“A.D., 20 vjeç, banues në Burrel, nëpërmjet mesazheve në telefon dhe në Facebook e ka kanosur, duke bërë që e reja të pijë mbidozë medikamentesh”,- sqarohet në reagimin e policisë.
Mësohet se dy të rinjtë kanë komunikuar vazhdimisht në Facebook, por për shkak të gjendjes jo të mirë shëndetësore të 18-vjeçares, nuk bëhen me dije detaje të tjera.
Ndërkohë ndaj 20-vjeçarit nisi procedimi penal si dhe është shpallur në kërkim nga policia, ndërkohë që materialet iu referuan Prokurorisë së Shkodrës për ndjekje të mëtejshme.
(ma.ar/BalkanWeb)
als_Latn als_Latn als_Latn als_Latn als_Latn kab_Latn